วิลลาพาร์ก

วิลลาพาร์ก (อังกฤษ: Villa Park) เป็นสนามฟุตบอลในย่านแอสตัน เบอร์มิงแฮม มีความจุ 42,682 ที่นั่ง เป็นสนามเหย้าของแอสตันวิลลา มาตั้งแต่ปี ค.ศ. 1897 สนามอยู่ห่างจากสถานีรถไฟ Witton และ Aston ไม่ถึง 1 ไมล์ และเคยเป็นเจ้าภาพจัดการแข่งขันฟุตบอลทีมชาติอังกฤษในระดับทีมชุดใหญ่มาแล้ว 16 ครั้ง ครั้งแรกในปี ค.ศ. 1899 และครั้งล่าสุดในปี ค.ศ. 2005 วิลลาพาร์กเป็นเจ้าภาพการแข่งขันเอฟเอคัพรอบรองชนะเลิศ 55 ครั้ง มากกว่าสนามอื่น ๆ ในปี ค.ศ. 1897 แอสตันวิลลาได้ย้ายเข้าไปที่แอสตัน โลเวอร์ กราวด์ ซึ่งเป็นสนามกีฬาในสวนสนุกสไตล์วิกตอเรียนในพื้นที่เดิมของแอสตัน ฮอลล์ ซึ่งเป็นบ้านโอ่อ่าสไตล์จาโคเบียน สนามได้ผ่านการปรับปรุงและพัฒนาหลายครั้ง ส่งผลให้อัฒจันทร์เป็นแบบปัจจุบันคือ Holte End, Trinity Road Stand, North Stand และ Doug Ellis Stand ก่อนปี ค.ศ. 1914 มีลู่จักรยานอยู่รอบสนามเพื่อใช้แข่งขันกีฬาจักรยานเป็นประจำ นอกเหนือจากการใช้งานเกี่ยวกับฟุตบอลแล้ว สนามแห่งนี้ยังมีการแสดงคอนเสิร์ตต่างๆ ควบคู่ไปกับการแข่งขันกีฬาอื่น ๆ รวมถึงการแข่งขันชกมวย การแข่งขันรักบี้ลีกระหว่างประเทศและการแข่งขันรักบี้ยูเนียน ในปี ค.ศ. 1999 รอบชิงชนะเลิศยูฟ่าคัพวินเนอร์สคัพครั้งสุดท้ายจัดขึ้นที่วิลลาพาร์ก นอกจากนี้ยังใช้จัดเอฟเอคอมมิวนิตีชีลด์ 2012 เนื่องจากสนามกีฬาเวมบลีย์ถูกใช้ในการแข่งขันฟุตบอลโอลิมปิกรอบชิงชนะเลิศ แอสตันวิลลามีแผนที่จะปรับปรุงอัฒจันทร์ฝั่งเหนือ ซึ่งจะเพิ่มความจุของวิลลาพาร์กจาก 42,682 เป็น 50,065 ที่นั่ง แผนดังกล่าวยังรวมถึงการก่อสร้างสถานบันเทิงและการค้าที่มีชื่อว่า "Villa Live" ในเดือนธันวาคม ค.ศ. 2022 แผนดังกล่าวได้รับการอนุมัติจากสภาเมืองเบอร์มิงแฮม ประวัติ แอสตัน โลเวอร์ กราวด์ซึ่งภายหลังเปลี่ยนชื่อเป็นวิลลาพาร์กไม่ใช่สนามเหย้าแห่งแรกของสโมสรฟุตบอลแอสตันวิลลา สนามเดิมของพวกเขาคือเวลลิงตันโรด ประสบปัญหาสนามที่ไม่สม่ำเสมอ สิ่งอำนวยความสะดวกสำหรับผู้ชมที่ไม่ดี และค่าเช่าที่สูงเกินไป เชิงอรรถ อ้างอิง Brittle, Paul; Brown, Danny (2006). Villains. Preston: Milo Books. ISBN 1-903854-59-8. Hayes, Dean (1997). The Villa Park Encyclopedia: A-Z of Aston Villa. Edinburgh: Mainstream Publishing. ISBN 1-85158-959-7. Holt, Frank Lee; Rob Bishop (2010). Aston Villa: The Complete Record. Derby: Derby Books Publishing. ISBN 978-1-85983-805-1.: CS1 maint: multiple names: authors list (ลิงก์) Inglis, Simon (1983). The football grounds of England and Wales. Beverley: Willow. ISBN 0-00-218024-3. Inglis, Simon (1997). Villa Park: 100 Years. Birmingham: Sports Projects Ltd. ISBN 0-946866-43-0.